Dubrovnikas Pestītāja baznīca

Dubrovnikas Pestītāja baznīca () ir 16. gadsimtā celta renesanses stila Romas katoļu baznīca, kas atrodas Dubrovnikas vecpilsētas galvenās ielas Stradunas rietumu galā, Horvātijas dienvidos pie Adrijas jūras. 

1520. gada 17. maijā Dubrovnika piedzīvoja zemestrīci, gāja bojā 20 iedzīvotāji un cieta daudzas ēkas. Baznīca celta no 1520. līdz 1528. gadam pateicībā, ka postījumi nebija vēl lielāki. 1667. gadā Dubrovnikā notika vēl spēcīgāka zemestrīce. Gāja bojā ap 5000 cilvēku. Dubrovnikas Pestītāja baznīca bija viena no nedaudzajām pilsētas celtnēm, kas zemestrīcē nesagruva.

 Ārējās saites 

Kategorija:Baznīcas Horvātijā
Kategorija:Dubrovnikas-Neretvas župānija
Kategorija:UNESCO Pasaules mantojuma vietas Horvātijā